CELEX: 62016CA0393
Language: hu
Date: 2017-12-20 00:00:00
Title: C-393/16. sz. ügy: A Bíróság (második tanács) 2017. december 20-i ítélete (a Bundesgerichtshof [Németország] előzetes döntéshozatal iránti kérelme) – Comité Interprofessionnel du Vin de Champagne kontra Aldi Süd Dienstleistungs-GmbH & Co. OHG, képviseli az Aldi Süd Dienstleistungs-GmbH, korábban Aldi Einkauf GmbH & Co. OHG Süd (Előzetes döntéshozatal — A mezőgazdasági termékpiacok közös szervezése — Az oltalom alatt álló eredetmegjelölések (OEM) oltalma — 1234/2007/EK rendelet — A 118m. cikk (2) bekezdése a) pontjának ii. alpontja, valamint b) és c) pontja — 1308/2013/EU rendelet — A 103. cikk (2) bekezdése a) pontjának ii. alpontja, valamint b) és c) pontja — Hatály — Valamely OEM hírnevével való visszaélés — OEM visszaélésszerű használata, utánzása vagy idézése — Hamis vagy félrevezető jelzés — Élelmiszer megnevezésében használt „Champagne” OEM — „Champagner Sorbet” megnevezés — Összetevőként pezsgőt tartalmazó élelmiszer — Az élelmiszernek alapvető jellemzőt kölcsönző összetevő)

26.2.2018   
            
            
               HU
            
            
               Az Európai Unió Hivatalos Lapja
            
            
               C 72/17
            
         A Bíróság (második tanács) 2017. december 20-i ítélete (a Bundesgerichtshof [Németország] előzetes döntéshozatal iránti kérelme) – Comité Interprofessionnel du Vin de Champagne kontra Aldi Süd Dienstleistungs-GmbH & Co. OHG, képviseli az Aldi Süd Dienstleistungs-GmbH, korábban Aldi Einkauf GmbH & Co. OHG Süd
   (C-393/16. sz. ügy) (1)
   
   ((Előzetes döntéshozatal - A mezőgazdasági termékpiacok közös szervezése - Az oltalom alatt álló eredetmegjelölések (OEM) oltalma - 1234/2007/EK rendelet - A 118m. cikk (2) bekezdése a) pontjának ii. alpontja, valamint b) és c) pontja - 1308/2013/EU rendelet - A 103. cikk (2) bekezdése a) pontjának ii. alpontja, valamint b) és c) pontja - Hatály - Valamely OEM hírnevével való visszaélés - OEM visszaélésszerű használata, utánzása vagy idézése - Hamis vagy félrevezető jelzés - Élelmiszer megnevezésében használt „Champagne” OEM - „Champagner Sorbet” megnevezés - Összetevőként pezsgőt tartalmazó élelmiszer - Az élelmiszernek alapvető jellemzőt kölcsönző összetevő))
   (2018/C 072/22)
   Az eljárás nyelve: német
   
      A kérdést előterjesztő bíróság
   
   Bundesgerichtshof
   
      Az alapeljárás felei
   
   
      Felperes: Comité Interprofessionnel du Vin de Champagne
   
      Alperes: Aldi Süd Dienstleistungs-GmbH & Co. OHG, képviseli az Aldi Süd Dienstleistungs-GmbH, korábban Aldi Einkauf GmbH & Co. OHG Süd
   
      Az eljárásban részt vesz: Galana NV
   
      Rendelkező rész
   
   
               1)
            
            
               A 2009. május 25-i 491/2009/EK tanácsi rendelettel módosított, a mezőgazdasági piacok közös szervezésének létrehozásáról, valamint egyes mezőgazdasági termékekre vonatkozó egyedi rendelkezésekről szóló, 2007. október 22-i 1234/2007/EK tanácsi rendelet („az egységes közös piacszervezésről szóló rendelet”) 118m. cikke (2) bekezdése a) pontjának ii. alpontját, valamint a mezőgazdasági termékpiacok közös szervezésének létrehozásáról, és a 922/72/EGK, a 234/79/E[G]K, az 1037/2001/EK és az 1234/2007/EK tanácsi rendelet hatályon kívül helyezéséről szóló, 2013. december 17-i 1308/2013/EU európai parlamenti és tanácsi rendelet 103. cikke (2) bekezdése a) pontjának ii. alpontját úgy kell értelmezni, hogy e rendelkezések hatálya alá tartozik azon eset, amelyben egy olyan oltalom alatt álló eredetmegjelölést, mint a „Champagne”, egy olyan élelmiszer kereskedelmi megnevezésének részeként használnak, mint a „Champagner Sorbet”, amely nem felel meg az ezen oltalom alatt álló eredetmegjelölésre vonatkozó termékleírásnak, de amely az említett termékleírásnak megfelelő összetevőt tartalmaz.
            
         
               2)
            
            
               A 491/2009 rendelettel módosított 1234/2007 rendelet 118m. cikke (2) bekezdése a) pontjának ii. alpontját és az 1308/2013 rendelet 103. cikke (2) bekezdése a) pontjának ii. alpontját úgy kell értelmezni, hogy valamely oltalom alatt álló eredetmegjelölésnek egy olyan élelmiszer kereskedelmi megnevezésének részeként történő használata, mint a „Champagner Sorbet”, amely nem felel meg az ezen oltalom alatt álló eredetmegjelölésre vonatkozó termékleírásnak, de amely az említett termékleírásnak megfelelő összetevőt tartalmaz, e rendelkezések értelmében az oltalom alatt álló eredetmegjelölés hírnevével való visszaélésnek minősül akkor, ha ezen élelmiszer ízét – alapvető jellemzőként – elsősorban nem az adja, hogy összetételében jelen van ezen összetevő.
            
         
               3)
            
            
               A 491/2009 rendelettel módosított 1234/2007 rendelet 118m. cikke (2) bekezdésének b) pontját és az 1308/2013 rendelet 103. cikke (2) bekezdésének b) pontját úgy kell értelmezni, hogy valamely oltalom alatt álló eredetmegjelölésnek egy olyan élelmiszer kereskedelmi megnevezésének részeként történő használata, mint a „Champagner Sorbet”, amely nem felel meg az ezen oltalom alatt álló eredetmegjelölésre vonatkozó termékleírásnak, de amely az említett termékleírásnak megfelelő összetevőt tartalmaz, nem minősül e rendelkezések értelmében vett visszaélésszerű használatnak, utánzásnak vagy idézésnek.
            
         
               4)
            
            
               A 491/2009 rendelettel módosított 1234/2007 rendelet 118m. cikke (2) bekezdésének c) pontját és az 1308/2013 rendelet 103. cikke (2) bekezdésének c) pontját úgy kell értelmezni, hogy e rendelkezések mind az érintett termék eredetét illetően hamis benyomás keltésére alkalmas hamis vagy félrevezető jelzésekre, mind pedig az e termék jellegére vagy alapvető tulajdonságaira vonatkozó hamis vagy félrevezető jelzésekre alkalmazandók.
            
         
      (1)  HL C 402., 2016.10.31.